**Juhász Gyula –Tájversek, Anna versek / Szerelem (TÉTEL)**

Jelentősége:

* Nyugat I. Nemzedékének tagja.
* Újságíró, Babits és Kosztolányi barátja (Babits felfedezője)
* Örökös elszigeteltségben alkot.

Életrajza:

* 1883-ban született Szegeden.
* Budapest bölcsészkarra járt.
* Máramarosszigetre került tanárként, majd Lévára került, aztán Nagyváradra.
* Többször kísérelt meg öngyilkosságot.
* Nagyváradon ismeri meg Sárvári Anna színésznőt.
* Budapestre kerül, 1937 utolsó és sikeres öngyilkossága!!!

Munkássága:

* Verseiben a boldogtalanság tükröződik, a társtalan magány.
* Alaphangja mélabús, rezignált, bánatos.
* Jellegzetes hangulati líra megteremtője.
* Hatással vannak rá a francia parnasszisták (művészet elefántcsonttornyába menne), Babits és Villon is hatással vannak rá.
* 2 nagy témakörben alkotott: tájversek, szerelem versek.

1.Tájversek:

* Elsősorban Szeged és környéke jelenik meg verseiben.
* Tájverseinek jellegzetessége, hogy nem csak a külső tájat jeleníti meg, hanem a belsőt is.

(Hangulatot is ad a vershez.)

Tiszai csönd:

* Nyomasztó metaforával indít, ezzel teremti meg a mű alaphangulatát.
* Mozdulatlanság, céltalan veszteglés, eseménytelenség, magányos mélabú jellemzi a verset.
* A vers zárásában a „ma” szó ismétlése nem zárja ki a lehetőségét annak, hogy a holnap jobb legyen.

Tápai lagzi:

* A cím boldogságra utal, de erre cáfol rá az első hangutánzó szó, amit további kellemetlen hangok kísérnek a vers elején.
* A 2. versszakban az emberi élet jelentős eredménye helyett a „lett” kifejezést találjuk.
* Lehangoló képet fest az itt élő emberek életéről.
* A 3. versszakban a metafora tovább erősíti a hangulatot.
* Ember és állat élete között nincs különbség.
* A 4. versszakban ez a nyomasztó élet nem változik, az egyetlen menekvés a halál.
* Nem csak ezen a településen élőkre utal.

2.Anna versek – Szerelem:

* Szerelme Sárvári Anna színésznő, a költő soha nem fedte fel érzéseit.
* A versek mind a visszaemlékezésből származnak.

Milyen volt..:

* A cím is utal arra, hogy visszaemlékszik a nő szépségére.
* Minden versszakban 1 évszak jelenik meg.

1. vsz -> nyár, a búzamezők a szőkeségét

2. vsz -> ősz, szeptemberi ég a szeme

3. vsz -> tavasz, a nő hangját idézi fel

* A tél hiányzik, mert ezzel sugallja, hogy az érzés nem múlandó.
* Szinesztéziák fedezhetők fel, pl: „hangja selyme” , és alliteráció is van a műben, pl: „szeme színére”
* Hangulata mélabús, minden versszakot tétovázó kérdéssel indít: „Milyen volt”, erre felel a kudarcos „nem tudom már”.
* Azonban egyértelmű, hogy érzésein uralkodik a szerelem.

Anna örök: (14 évvel később írta)

* A soráthajlások zaklatottságra utalnak, rímtelen, szándékosan közelít a prózához.
* Az első részben 2 idősík jelenik meg:

 A múlt: erősíti a tudatot, hogy elfelejtette már, megjelenik a nő szépsége, a kijelentései nyugodtak, ezzel áll szemben a forma a zaklatottság, ez feszültséget ad a versnek.

A jelen: Ismétléssel nyomatékosít, önmagát nyugtatja, hogy már elfelejtette Annát.

* A második rész a „De” szóval kezdődik, a jelen a sikertelen dolgokat sorolja fel, ezt egészíti ki egész életére vonatkozóan, és a jövő is megjelenik a versben (örökkön), ima formulával zár (Élsz és uralkodol)